Stian Vatne

Stian Fredrik Vatne (født 10. mai 1974 i Molde) er en norsk tidligere håndballspiller og nå håndballtrener.

 Biografi 
Vatne spilte for klubbene Molde HK og Stavanger IF før han startet proffkarrieren i den sveitsiske klubben Kadetten Schaffhausen i 1997. I 2001 gikk han tilbake til norsk håndball og spilte for Stavanger Håndball. I 2002 fortsatte han til Spania der han spilte for Ademar León og Algericas BM før han i 2006 gikk til CAI BM Aragón i Zaragoza. Etter sesongen 2008/2009 gikk han til  Füchse Berlin i tysk Bundesliga.Aftenposten:Stian Vatne til Berlin Der spilte han i to sesonger. Han avsluttet karrieren i juni 2011.– Jeg har vært utrolig heldig – rbnett.no

Vatne debuterte på det norske landslaget mot Russland 27. mai 1994. Han spilte 66 kamper til 23. september 1998, deretter gikk det nesten ti år til han igjen trakk i landslagstrøya, mot Spania 30. mai 2008. Han spilte totalt 101 landskamper og skåret 128 landslagsmål.

Etter endt proffkarriere flyttet han tilbake til Molde og begynte å jobbe som senior salgskonsulent i Oskar Sylte Mineralvannfabrikk. Fra 2012 er han landslagstrener for guttelandslaget (LM96).Vatne ny landslagstrener – handball.no (23. oktober 2012)

I 2013 mottok Vatne Håndballstatuetten - Norges Håndballforbunds høyeste utmerkelse.

 Meritter   
 Internasjonalt 
 Vinner av cupvinnercupen med Ademar León 2004/2005
 Finale i EHF-cupen med CAI BM Aragón 2006/2007

 Norge 
 Seriesølv med Stavanger IF i 1995/1996
 Seriebronse med Stavanger Håndball 2001/2002
 Cupfinale med Stavanger Håndball 2002

 Sveits 
 Sveitsisk cupmester med Kadetten Schaffhausen i 1999
 Seriebronse med Kadetten Schaffhausen 1998/1999
 Seriesølv med Kadetten Schaffhausen 1999/2000

 Spania 
 Spansk cupmester med Ademar León i 2002

 Referanser 

 Eksterne lenker 


 Profil hos handball.no

Kategori:Norske håndballspillere
Kategori:Personer fra Molde kommune
Kategori:Spillere i Håndball-VM 2009 for menn
Kategori:Spillere i Håndball-EM 2010 for menn
Kategori:Fødsler i 1974